SCM รุกปั๊มยอดขาย ส่ง “Success X” เจาะกลุ่มคนรุ่นใหม่
SCM จัดแคมเปญใหญ่ส่งท้ายปีรับกำลังซื้อฟื้น ดันยอดธุรกิจด้วยโปรแกรม Success X สมัครใหม่ ยิ่งได้ ยิ่งคุ้ม รุกเจาะกลุ่มคนรุ่นใหม่
SCM จัดแคมเปญใหญ่ส่งท้ายปีรับกำลังซื้อฟื้น ดันยอดธุรกิจด้วยโปรแกรม Success X สมัครใหม่ ยิ่งได้ ยิ่งคุ้ม รุกเจาะกลุ่มคนรุ่นใหม่
12 ต.ค. 2565

นายแพทย์สิทธวีร์ เกียรติชวนันต์ ประธานกรรมการบริหาร บริษัท ซัคเซสมอร์ บีอิ้งค์ จำกัด (มหาชน) หรือ SCM เปิดเผยถึงกลยุทธ์การขับเคลื่อนธุรกิจผ่านแผนเชิงรุก ว่า บริษัทฯ ได้มีการทำการขยายตลาดทั้งระบบออฟไลน์งานประชุมสัมมนาทั่วประเทศ และระบบสนับสนุนนักธุรกิจ The Power of One รวมพลังความเป็นหนึ่งเดียวของผู้นำระดับแถวหน้าจับมือกันลุยทุกภูมิภาคของประเทศ พร้อมแคมเปญกระตุ้นยอดขาย ในโปรแกรม “Success X” สมัครใหม่ ยิ่งได้ ยิ่งคุ้ม!! รับสิทธิประโยชน์ X5 จัดเต็มคูปองส่วนลดสำหรับซื้อสินค้า ทั้งยังมีเครื่องมือสนับสนุนให้นักธุรกิจใหม่ในการสปอนเซอร์และขยายองค์กร เพื่อส่งต่อเป็นธุรกิจที่สามารถสร้างรายได้และมีความมั่นคง
พร้อมกันนี้ได้มีการเปิดตัวโปรแกรม “Success X” สมัครใหม่ ยิ่งได้ ยิ่งคุ้ม!! มีกลุ่มของตัวแทนนักธุรกิจของคนรุ่นใหม่ Younger Generation Successor ที่ใส่ใจ มุ่งมั่น พร้อมเรียนรู้เพื่อสร้างธุรกิจเป็นของตัวเอง ซัคเซสมอร์ยังมีเครื่องมือที่ช่วยสนับสนุนการทำงาน ทั้งในรูปแบบออนไลน์ทั้ง Application และ Sale Page ตัวช่วยเรื่องการทำงานให้ง่ายขึ้นตอบโจทย์ของคนรุ่นใหม่ ทั้งนี้ทางบริษัทฯ ยังมุ่งเน้นการเสริมศักยภาพทักษะการทำงานของนักธุรกิจและการเรียนรู้ในรูปแบบการเทรนนิ่งในคอร์สต่างๆ เพื่อเสริมความเข้าใจในการทำธุรกิจแบบครบทุกด้าน เรียกได้ว่า ซัคเซสมอร์ไม่เป็นสองรองใคร โดยผู้มีประสบการณ์ซึ่งเป็นผู้ที่ประสบความสำเร็จจริงหรือบุคคลต้นแบบ รวมถึงผู้บริหารของซัคเซสมอร์ที่มีความรู้ความสามารถและมีประสบการณ์โดยตรงและประสบความสำเร็จในการทำธุรกิจที่หลายองค์กรทั้งภาครัฐและเอกชนให้การความยอมรับ
ด้าน นพกฤษฏิ์ นิธิเลิศวิจิตร ประธานเจ้าหน้าที่บริหาร SCM กล่าวว่า บริษัทฯ เชื่อว่าในช่วงครึ่งปีหลังของปี 2565 ภาพรวมการลงทุนทางเศรษฐกิจและกำลังซื้อมีการฟื้นตัวจากโมเมนตัม (Momentum) ที่ดีอย่างต่อเนื่อง ประกอบกับเร็วๆ นี้ ซัคเซสมอร์เปิดสาขาที่ภาคอีสาน คือ สาขาโคราช รวมถึงต่างประเทศที่กระแสตอบรับอย่างดีเยี่ยม พร้อมปักหมุดประเทศน้องใหม่ คือประเทศฟิลิปปินส์เตรียม Grand Opening ซัคเซสมอร์มอบโอกาสและความสำเร็จให้กับผู้คนด้วยต้นแบบโมเดลธุรกิจที่เป็นไปได้จริงและร่วมสมัย และยังคงปรับตัวท่ามกลางการเปลี่ยนแปลงของโลกตอบสนองไลฟ์สไตล์ความต้องการของคนรุ่นใหม่ อยากให้ติดตามโปรแกรม “Success X” สมัครใหม่ ยิ่งได้ ยิ่งคุ้ม!! ของซัคเซสมอร์ และบิ๊กเซอร์ไพรส์สิ้นปีนี้